Wat hierdie model bietjie bo die ander modelle laat uitstaan, is sy 16”‑wiele. Dit stryk die hobbels op die pad mooi uit, maar sy kort as-afstand maak die CitiCom effe senuweeagtig as die padoppervlak begin sleg word. Dit demp egter nie geesdrif waarmee die SYM kan ry nie.
Die remme op die SYM is aanmekaar gekoppel. Jy kan maar enige een van die twee remhefbome trek om beide die voor- en agterremme te aktiveer. Ek verstaan net nie mooi hoekom mens dan steeds twee hefbome nodig het nie.
Ek het na ŉ week se uiters entoesiastiese ryery steeds 32km/ℓ gekry. Sou ek kar ry, met die afstande wat ek ry, kan dit maklik ŉ verskil van R1 000 per maand maak. Gaan kyk maar gerus, die SYM maak baie sin.
ŉ Man wat sy wasmasjien wou herstel, se kop het in die masjien vasgesit toe hy dit in die drom ingedruk het.